da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da da da da da da da da da da nl da fr da da fr da sv da da da da da da da fr nl da da fr da da fr da sv da da da da da da da da da nl da fr da da fr da da da da da da da en da da da da da da da nl da fr da da en da da da da da da da en da en da da da en da da da da en da da da da da da da da da en da da da da de da da da da da da da da da en ru da da da da da da da da da da de da da tr da de da da da nl da nl da nl da nl da en da da da da en sv da da da da da da da en
Tanker på vandring Arkiv - Parforhold Parterapi
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
Tanker På Vandring! Kærlighedens veje og vildveje.
Langdistancevandring – med refleksioner uden filter.
Alle mennesker, både mænd og kvinder, har noget maskulint og feminint i sig. De fleste mænd har mest af det maskulin, og de fleste kvinder mest feminin energi i sig. Lidt firkantet sat op er fordelingen tre til en i de fleste mennesker. Så når vi taler om kønsroller og stereotyper, handler det ikke primært om mænd og kvinder, men mere om maskulin og feminin energi.
Mange af vores problemer udspringer af, at vi tror, at partneren i parforholdet er ligesom os selv, men i virkeligheden er vi meget forskellige. Vi bliver vildledt af, at vi i forelskelsesfasen følte os enormt ens.
Det maskuline har lederskabet, fx ved at tage initiativ. Det feminine har moderskabet med det omsorgsfulde. De fleste kvinder kan godt lide, at manden tager initiativ, fx til at tage på tur, løse problemer, tage initiativ til sex osv – efter at han har lyttet til hende. Det handler nemlig ikke om, at manden skal dominere sin kvinde.
Tilsvarende ligger det til det feminine at give manden et medspil og modspil. De fleste mænd kan godt lide at deres kvinde er aktivt responderende, og at hun påskønner hans indsats, samtidig med, at hun ser igennem fingre med det, der i hendes øjne ikke er så godt. Det handler jo heller ikke her om, at kvinden skal dominere sin mand.
Der er intet i vejen for, at kvinden en gang imellem fx tager initiativ med lederskab og manden responderer. Blot skal der være tillid, tryghed og respekt mellem dem, for at det kan lykkes, og at de oplever, at de i parforholdet er i øjenhøjde med hinanden og der er respekt og omsorg. Der er en helt naturlig forskel mellem parterne i et parforhold, også mellem par af samme køn, og hvis man kan acceptere og anerkende disse forskelle, går parforholdet bedst.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
På vej i mål
Tanker På Vandring! Kærlighedens veje og vildveje.
Langdistancevandring – med refleksioner uden filter.
Det er vigtigt at fejre sine triumfer.
Igen i år har jeg gået 300 km på to uger. Jeg startede i Viborg for 13 dagen siden og står nu ved grænsestationen i Padborg. Jeg fejrer denne triumf lige nu ved at løfte armen og udbryde ”YES!”. Om et øjeblik vil jeg få mig en kop kaffe med et stykke chokolade på kroen. Begge dele er noget jeg selv oplever som en fejring af min triumf.
Men jeg har ikke nået målet. Dette er blot et delmål. Livet går videre: Jeg skal hjem og have skrevet min næste bog på grundlag af det, jeg har indtalt på min diktafon. Når jeg går langt i flere dage er der nemlig god kontakt mellem min dagsbevidsthed og underbevidsthed. Så jeg hiver en masse ting op, som så bliver nedfældet på papir, og udkommer som blogs og bøger.
Processen er vigtigst. Det vil sige at være til stede i nuet, der hvor det hele foregår. Nyd processen og nyd livet, for det er helt vidunderligt. Vær glad, når du har det pragtfuldt og skønt. Vær taknemmelig, når det ikke går dig så godt, men husk tilbage på tiden, da det var godt, samtidig med at du husker dig selv på og forventer, at det igen vender og bliver godt.
28 indsigter – både på langdistancevandring og i parforholdet og livet
Flere videoer på www.parforhold-parterapi.dk/tanker-paa-vandring
Læs en relateret artikel på www.parforhold-parterapi.dk/nar-du-dine-mal-i-livet
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Fiasko eller midlertidigt tilbageslag
Tanker På Vandring! Kærlighedens veje og vildveje.
Langdistancevandring – med refleksioner uden filter.
Hvad er fiasko? Hvornår er noget en fiasko?
På længere sigt er en fiasko ikke nødvendigvis en fiasko. Du kan vælge at betragte det som et midlertidigt tilbageslag og en erfaringsindsamling. Det er dit valg. Al den modgang, alle de problemer og alle de tilbageslag, jeg har haft i mit liv, har jeg lært af. Og jeg har lært en MASSE. Udfordringerne har været mine vigtige læremestre. De har givet mig indsigt, fået mig til at tænke dybere over tingene og ikke tage noget for givet.
Jeg har oplevet mange forskellige ting i mit liv. Adskillige af mine partnere (eks'er) har forladt mig og er gået. Jeg har oplevet økonomisk ruin. Jeg har lidt tab, mødt modstand, negativitet og bebrejdelser ud over alle grænser. Alle disse ting har været tilbageslag, men de har alle sammen lært mig noget.
Ens venner er dejlige og støttende, men det er altså ens fjender, der er de sande læremestre, fordi de viser os vores svagheder og områder til forbedring i livet.
Så hvis alt ser håbløst ud, så se på situationen som en læreproces. Når du har lært lektien, og du har fundet ud af, hvordan du kan udvikle dig, blive mere rummelig og tilgivende, så vil den ubehagelige situation blive opløst, og ikke gentage sig mere. Når læringen er opnået, kan du bevæge dig videre til dit næste spændende læringspunkt.
Der findes ingen fiaskoer, kun midlertidige tilbageslag, som vi skal lære af i Livets Fantastiske Skole.
Hvad der ikke slår os ihjel, gør os stærkere.
Flere videoer på www.parforhold-parterapi.dk/tanker-paa-vandring
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Får man en chance, eller tager man en chance?
Tanker På Vandring! Kærlighedens veje og vildveje.
Langdistancevandring – med refleksioner uden filter.
Som barn får man som regel altid en chance mere, fordi langt de fleste forældre altid vil være kærlige og tilgivende. Men senere i livet må man selv tage chancerne og tage ansvar for dem. Man må selv gøre noget for at opsøge chancerne og mulighederne.
For et års tid siden havde jeg brug for en Virtuel Assistent (VA), der kunne arbejde hjemme hos sig selv. Jeg havde brug for hjælp til at administrere min hjemmeside og at transskribere mine lydfiler til tekstfiler. Efter at have sendt besked ud i mit netværk, fik jeg omkring ti ansøgninger.
For at finde ud af, hvilken ansøger, der var bedst egnet, gav jeg samtlige ti personer en opgave. Den bestod blandt andet i at skrive en artikel om et emne, som jeg selv kendte indgående, men som de ikke havde nogen forudsætninger for at vide noget om i forvejen. De skulle Google sig til informationerne. Endvidere skulle de sætte en simpel og gratis hjemmeside op med deres artikel.
Irriterer din partner dig?
Tanker På Vandring! Kærlighedens veje og vildveje.
Langdistancevandring – med refleksioner uden filter.
Når det går galt i parforholdet, er det værste ikke det, vi véd er slemt, som vi gør ved hinanden, men derimod dét, vi slet ikke er klar over, at vi gør. Dét, der foregår på det ubevidste og usynlige plan, fylder og sårer langt mere, end dét, vi kan se og høre. Det er som et isbjerg, der flyder i saltvand: 10% er synligt over vandoverfladen, men 90% er skjult.
I parterapien havde jeg en kvinde, som flere gange i den indledende samtale sagde: ”min søn”. Jeg spurgte hende, om det ikke var DERES søn. Det viste sig, at hun overhovedet ikke var klar over, at det var det, hun sagde, og hvilken effekt det havde på hendes mand. Manden havde i årevis krympet sig, når hun sagde ”min søn”, fordi det fik ham til at føle sig mindreværdig og ikke som en god-nok far. Når han havde fået nok og ikke kunne klare det længere, reagere han ved at skælde ud eller trække sig. Det frustrerede kvinden rigtig meget, og det var derfor, de var kommet til mig. De havde en masse konflikter kørende, og var ikke klar over, hvordan de skulle stoppe eller forhindre dem. De var heller ikke klar over årsagerne, fordi de ikke selv kunne se dem. Sådan noget skal der en professionel udefra til.
Jeg lærte dem at kommunikere hensigtsmæssigt med hinanden. De skulle begge lære ”Parforholdets Færdselsregler” at kende, samt at følge dem, og de skulle mærke efter, hvad der skete i dem selv. De lærte at udtrykke sig på en ordentlig og hensigtsmæssig måde, og være bevidst om timing og rammer. De lærte endvidere at tilgive den anden og sig selv for de overgreb, der havde fundet sted. På den måde fik de et betydeligt lettere og sjovere parforhold i øjenhøjde med respekt for hinanden.
Flere videoer på http://www.parforhold-parterapi.dk/tanker-paa-vandring
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Hvad er retfærdighed egentlig?
På min vej på Hærvejen i år mødte jeg en lærer, der havde hadet sin egen skoletid. Han ville gerne ændre på historien og gøre det bedre for andre.
Han havde i sin tid haft en lærer, der stolt fortalte, at han så sig selv som meget retfærdig, fordi han gav samtlige drenge en lussing, selv om kun en af dem havde gjort sig uheldigt bemærket. Han gjorde ikke forskel, så derfor anså han sig selv for retfærdig.
I dag ville de fleste mennesker nok ikke betegne det som retfærdighed, og ryster op hovedet af det. Men det får mig til at tænke på, at man om 50 år måske tænker noget andet om det, vi tager for givet og anser for helt normalt i dag. Lige nu føles noget måske retfærdigt og godt, men det kan ændre sig over tid. Vi så det med fx slaveri for ikke mange år siden.
Hvad der kunne ændre sig, ville måske være begrebet lektier og hjemmearbejde i skolen. Eller at børnene får skolemælk. Eller at ”Kæresteri og Parforhold” slet ikke findes på skoleskemaet. Eller at ingen egentlig aner hvad ”Selvansvarlighed” betyder og indebærer. Eller noget helt syvende….
At rumme sin partner
Hvad er rigtigt svært for de fleste mænd? Det er at kunne rumme kvinden og hendes følelser!
En gang imellem flejner kvinden ud, og uden nogen bestemt anledning udfordrer hun sin mand. Det sker med ujævne mellemrum, og er som en slags virus, der pludselig aktiveres i et computerprogram. Der kan gå dage, eller der kan gå år, mellem udbruddene.
At rumme sin kvinde betyder, at manden er rolig som en klippe. Han forsikrer hende for, at han elsker hende, også når hun er irrationel og totalt uden for rækkevidde i sit følelsesmæssige vanvid. Manden må under ingen omstændigheder begynde at forklare hende, hvor forkerte hendes følelser er. Ej heller må han være super-rationel og fortælle hende, at hun er helt galt på den. Han må heller ikke gå til modangreb eller løbe sin vej eller lukke i. Ingen af disse strategier vil hjælpe manden til at få det, han allerhelst vil have, nemlig en glad, tilfreds og lykkelig kvinde. I stedet for de ovenstående ubrugelige adfærdsmønstre, skal han ”blot” være der for hende og rumme hende. Også selv om hun kan blive modbydelig og ondskabsfuld med dybe slag under bæltestedet.
Forpligtelser og langsigtede mål
Børneopdragelse tjener for eksempel et højere formål. Oftest er det besværligt at opdrage sit barn. Det er meget lettere og sjovere bare at lade det passe sig selv og lade tingene ske – altså lettere og sjovere på den korte bane. Når man opdrager sit barn, vil det helt naturligt stritte imod og protestere. Men som med alting, er for meget eller for lidt ikke godt. En for hård opdragelse skader barnet både her-og-nu, samt på længere sigt, og ingen opdragelse overhovedet vil skade barnets relationer med andre mennesker resten af dets liv. På samme måde vil for hård en kurs i parforholdet naturligvis skade det, men hvis man bare lader det sejle af sig selv, kommer konsekvenserne senere.
I sommer tog jeg min datter med på en familiefestival på Langeland, og folk har spurgt mig, hvorfor jeg dog havde lyst til at stå i kø til toiletterne i timevis og ligge i telt i regnvejr, når jeg kunne tage på luksusferie med hende i stedet – hvad vi da også gør en gang imellem. Men selv om det er hamrende besværligt og ubehageligt på en telttur, mener jeg, at det er vigtigt for min datter at lære, hvad det vil sige at vaske op i koldt vand, at fryse, at rende rundt i mudder, altså kort sagt at have masser af besværlige udfordringer. Når det har et højere formål, så er det vigtigt at gøre det – og så gør jeg det!
Hvad vil det mon betyde for dig at kunne bevare roen i næsten alle situationer? Uanset hvor stressende, de måtte være? Og hvorfor bliver vi egentlig stressede og oprørte?
Stress har lige som alt andet en funktion og stammer helt tilbage fra urtiden. Her afhang vores overlevelse af instinktive reaktioner, hvor kroppen skulle udskille adrenalin, hvis vi var i fare, så vi kunne flygte, kæmpe eller stivne.
Hvis der er fare for at blive angrebet af et rovdyr, og man stivner, kan rovdyret måske ikke se en. Man har også lettere ved at overskue en situation, når man står stille. Prøv blot på at læse en bog, mens du går. Endvidere kan stivnefunktionen få et rovdyr til at tro, at byttedyret allerede er dødt, og det spiser måske ikke (selv)døde dyr. Andre dyr vil anse et dødt dyr for ikke at være en trussel mere.
At kæmpe eller flygte giver sig selv. Så når vi bliver oprevne eller grebet af panik, sætter de grundlæggende instinktive reaktioner ind, hvilket kan få os til at kæmpe (skælde ud), flygte eller stivne.
Jeg hjælper mine klienter med at lære at bevare roen, i stedet for at lade de instinktive reaktioner overvælde dem på en uhensigtsmæssig måde, og dermed skabe dårlige situationer for dem.
Jeg havde en klient, der sprang i luften, hver gang han blev det mindste vred. Hans temperament var ved at smadre både hans parforhold og karriere. Så jeg lærte ham nogle værktøjer til at håndtere følelserne, så han blev i stand til at bevare roen, selv når hans kunder eller kone i hans øjne var urimelige og uretfærdige. Det gjorde en stor positiv forskel i hans forretning, og hans kone blev også meget gladere.
De undgik efterfølgende en masse skænderier, fordi han fik nedtonet situationen, når hun var oprevet, frem for selv at køre med op.
Sådan heles et knust hjerte efter en skilsmisse eller et brud
På min vandring på Hærvejen møder jeg mange spændende mennesker, og nogle falder jeg i snak med. Blandt andre mødte jeg en kvinde, som lige var blevet skilt. Hendes mand havde haft et sidespring, så det var slut. Hun spurgte mig om et godt råd til, hvordan hun skulle komme videre, for hun syntes, at det var svært. Hun havde blandt andet lige mødt en spændende mand, men det var kun to måneder efter skilsmissen.
Jeg fortalte hende, at et knust hjerte bør behandles på samme måde som en brækket arm.
Der er tre stadier. Armen skal:
Sættes rigtigt på plads. Hvis den ikke bliver sat rigtigt sammen, kommer man aldrig til at bruge den ordentligt igen.
Have ro et stykke tid. Ellers kan den ikke vokse ordentligt sammen.
Genoptrænes. Ellers vil den skrumpe ind og aldrig blive brugbar igen.
Nøjagtigt det samme gælder for et knust hjerte:
Hjertet skal sættes rigtigt sammen, hvilket betyder en form for psykoterapi, måske professionel hjælp, så man kan finde ud af, hvad der er op og ned i situationen. Overbevisninger og holdninger skal kigges efter i sømmene og justeres, for der er jo en grund til, at man i første omgang havnede i den forfærdelige situation, og det skulle jo nødigt gentage sig. Sjældent er det tilstrækkeligt at tale med venner og familie, for de har ikke nødvendigvis de rigtige værktøjer og strategier til at hjælpe, og de kan selv være følelsesmæssigt involveret i situationen.
Hjertet skal have ro. Det betyder at finde sig selv, og ikke alt for hurtigt finde sammen med en ny partner. Hvis man ikke lærer nogle nye strategier (for sig selv), risikerer man ikke at få lært lektien fra forrige parforhold, og dermed kan ”nissen flytte med” og de samme problemer opstår igen, bare med nogle nye ansigter og navne.
Genoptræning. Efter en passende tid skal kærligheds-musklen i gang igen, for det nye og bedre liv kommer ikke af sig selv. Der skal gøres en aktiv indsats.
Kvinden kunne godt se det fornuftige i mine råd, og sagde, at hun ville følge dem.
Page 1 of 3123»
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: